wickkiey/tamil-wikipedia-chunked huggingface dataset:
# நீர்த் தாரை இயந்திரம்

## நன்மைகள்

- முக்கியமான நன்மை, ஒரு கட்டமைப்பின் குறுக்கீடு இல்லாமல் உள்ளார்ந்த பாகங்களை வெட்டும் திறன் இதன் முக்கியமான நன்மை.
- இந்த முறையில் வெட்டும் போது உருவாகும் வெப்பம் குறைவு. எனவே, வெப்பத்தால் உலோகத்தின் உள்ளார்ந்த பண்புகளில் ஏற்படக்கூடிய மாற்றம் குறைவு.
- 3-D முறையில் உருவாக்கப்பட்ட சிக்கலான வடிவங்களைக் கூட இதன் மூலம் உருவாக்க முடியும்.
- வெட்டும் அகலத்தை (kerf) தூம்புவாய் (Nozzle) மற்றும் சிராய்ப்பு பொருள்கள் (abrasive) மூலம் துல்லியமாக மாற்ற முடியும்.
:::::- சிராய்ப்புப்பொருள் மற்றும் நீர் கலந்த கலவை பயன்படுத்தப்படுத்தும் பொது பொதுவாக 0.04″ - 0.05″ (1.016 - 1.27 மீ.மீ),ஆனால் 0.02″ (0.508 மீ.மீ) அகலமாக குறைத்து வெட்ட இயலும்.
:::::- துய நீர் தாரை (நீர் மட்டும்) பயன்படுத்தப்படுத்தும் பொது பொதுவாக 0.007″ - 0.013″ (0.178 - 0.33 மீ.மீ), ஆனால் 0.003″ (0.076 மீ.மீ) அகலமாக குறைத்து வெட்ட இயலும் இது மனித தலைமுடியின் அளவு.
- இதன் வெட்டும் அகலம் (kerf) குறைவு என்பதால் மற்ற முறைகளை விட நெருக்கமாக வெட்ட இயலும். இதனால் பிசிறு (scrap) குறைக்கப்பட்டு மூலப் போருள் வீணாவது தடுக்கப்படுகிறது.
- நீர் தாரை இயந்திரங்கள் பொதுவாக அரை கலன் முதல் ஒரு கலன் நீரை, அதன் பயன்பாட்டிற்காக எடுத்துக்கொள்ளும். மேலும், இது மறுசுழற்சியும் செய்யப்படும். இதில் சிராய்ப்பு பொருளான கோமேதகமும் மறுசுழற்சி செய்யப்படுவதால் வெட்டும் கருவிகள் வாங்கும் செலவு குறைக்கப்படுகிறது.
- இவை புகை மற்றும் தீப்பொறிகளை உருவாக்காததால் இயக்குவதற்கு சுலபமானதாகவும், பாதுகாப்பாகவும் இருக்கும்.
# நீர்த் தாரை இயந்திரம்

## பல்துறை

இந்த நீர் தாரை இயந்திரங்கள் பல்வேறு துறைகளில் பயன்படுத்தப்படுகிறது. இதன் மூலம் பல்வேறு உலோகங்கள் வெட்டப்படுகின்றன. பொதுவாக நீர் தாரை வெட்டி இயந்திரங்கள் ரப்பர், பிளாஸ்டிக், தோல், கூட்டமைவு, கல், ஓடு, உலோகங்கள், உணவு, காகிதம் உள்ளிட்ட பல்வேறு பொருள்களை வெட்டப் பயன்படுத்தப்படுகின்றன. ஆனால், நீர் தாரை இயந்திரங்களால் செம்பதக் கண்ணாடி, வைரம் மற்றும் சில பீங்கான் பொருட்களை வெட்ட இயலாது.
# நீர்த் தாரை இயந்திரம்

## தரம்

நீர் தாரை இயந்திரங்களால் வெட்டப்பட்ட பொருட்களின் தரம் Q1 முதல் Q5 வரை வரையறுக்கப்படுகிறது. தாழ்ந்த எண்கள் சொரசொரப்பையும் உயர்ந்த எண்கள் மென்மையையும் குறிக்கின்றன. மெல்லிய உலோகங்களுக்கு வெட்டும் வேகம் Q1, Q5 விட 5 மடங்கு அதிகமாக இருக்கும். தடித்த உலோகங்களுக்கு வெட்டும் வேகம் Q1 - ஆனது , Q5 – ஐ விட 6 மடங்கு அதிகமாக இருக்கும். எடுத்துக்காட்டாக, 4” தடித்த அலுமினியம் Q5 தரத்தில் வெட்ட 0.72 இஞ்ச்/ நிமிடமும் (18 மீமீ/நிமிடம்) மற்றும் Q1 தரத்தில் வெட்ட 4.2 இஞ்ச்/ நிமிடமும் (107 மீமீ/நிமிடம்) எடுத்துக்கொள்ளும். இது 5.8 மடங்கு அதிக வேகம் ஆகும்.
# நீர்த் தாரை இயந்திரம்

## பல அச்சு வெட்டு

கட்டுப்பாடு மற்றும் இயக்கம் தொழில்நுட்பத்தில் ஏற்பட்டத் தற்கால முன்னேற்றங்களைக் கொண்டு, 5-அச்சு பாதையில் வெட்ட இயலும். சாதாரண நீர் தாரை X (மீண்டும்/முன்னும் பின்னும்), Y (வலது/இடது) மற்றும் Z (மேல்/கீழ்) அச்சுகள் முறையிலும், 5-அச்சு அமைப்பில் A அச்சு (செங்குத்தாக இருந்து கோணத்தில்) மற்றும் C (Z-அச்சை சுற்றி சுழற்சி) அச்சுகளிலும் இயங்கும்.
# கேயூ வரிசை

**கேயூ வரிசை** (Ku band) என்பது *மின்காந்த அலைவரிசையில்* (electromagnetic spectrum) உள்ள நுண்ணலைப் பிரிவாகும். கேயூ என்பது கே வரிசையின் கீழ் என்பதைக் குறிக்கிறது.
(Ku-K under). இவை ரேடார் தொழில்நுட்பப் பிரிவில் உபயோகிக்கப்படுகிறது. இந்த அலைவரிசையின் அதிர்வெண் 12–18&nbsp;GHz என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. முக்கியமாக செயற்கைக்கோள் தகவல் தொடர்பிற்கும், நிலையான ஒளிபரப்பிற்கும் பயன்படுத்தப்படுகிறது. ஐரோப்பாவின் சில பகுதிகளில் வாகனங்களின் வேகத்தை அளக்கவும் இவை உபயோகப்படுத்தப்படுகின்றன. ஆனால் இதை மழைக்காலங்களில் உபயோகப்படுத்தும் இடங்களில் இதன் அதிர்வெண் 10&nbsp;GHz விட அதிகமாக இருக்கும் போது இந்த அலைவரிசையின் தரம் குறைகிறது (degradation). இதில் கே என்பது ஜெர்மானிய மொழியில் *கர்ஸ்* (kurz) என்பதிலிருந்து பெறப்பட்டது. இதற்கு *குட்டை* அல்லது *கட்டை*(short) என்று பொருள்.
# கே வரிசை

**கே வரிசை** (K band) என்பது மின்காந்த (electromagnetic spectrum) அலைவரிசையில் நுண்ணலைகளையும், அகச்சிவப்பு அலைகளையும் உள்ளடக்கியது. இவை செயற்கைக்கோள் தகவல்தொடர்பு (satellite communications), மற்றும் ரேடார் தகவல் தொடர்பு ஆகியவற்றில் பயன்படுகிறது. இவ்வரிசையின் அகச்சிவப்பு அலைகள் வானியல் கண்காணிப்பில் (astronomical observations) உபயோகப்படுகின்றன. இவ்வரிசையின் அதிர்வெண் 18 முதல் 26.5&nbsp;GHz என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. இதில் கே என்பது ஜெர்மானிய மொழியில் *கர்ஸ்* (kurz) என்பதிலிருந்து பெறப்பட்டது. இதற்கு *குட்டை* அல்லது *கட்டை* (short) என்று பொருள்.
# கே வரிசை

## பிரிவுகள்

இந்த கே வரிசையை மின்னியல் மற்றும் மின்னணுவியல் பொறியாளர்கள் கழகம் மூன்று பிரிவுகளாக பிரிக்கின்றனர். அவை,
- கேஏ வரிசை-26.5–40&nbsp;GHz
- கே வரிசை-18–27&nbsp;GHz
- கேயூ வரிசை-12–18&nbsp;GHz
# கேஏ வரிசை

**கேஏ வரிசை**யின் (Ka band) அதிர்வெண் 26.5–40&nbsp;GHz ஆகும். இதன் அலைநீளம் 0.75 சென்றிமீட்டர்கள் முதல் 1 சென்றிமீட்டருக்கும் சற்று அதிகம் வரை ஆகும். இது கே வரிசையின் ஒரு பகுதியாகும். *கேஏ வரிசை* என்பது கே வரிசையில் மேலே (K-above) என்பதாகும். இதில் 30/20&nbsp;GHz செயற்கைக் கோள் தகவல் மேலேற்றத் (uplink) தொடர்பில் பயன்படுத்தப்படுகிறது. ராணுவ விமானங்களிலும், மேலும் வாகனங்களில் வேகத்தை அளவிடவும் பயன்படுத்தப்படுகிறது. வானியல் தொலைநோக்கிகளில் பெறப்பட்ட அலைகளை இந்த வரிசையில் தரவிறக்கம் (downlink) செய்கின்றனர். இதில் கே என்பது ஜெர்மானிய மொழியில் *கர்ஸ்* (kurz) என்பதிலிருந்து பெறப்பட்டது. இதற்கு *குட்டை* அல்லது *கட்டை*(short) என்று பொருள்.
# நந்திவர்மன் (நாடகம்)

**நந்திவர்மன்**, ப. கண்ணன் எழுதிய தமிழக வரலாற்று நாடகம் ஆகும்.. இதனைத் தென்றல் நூற்பதிப்புக் கழகம் வெளியிட்டுள்ளது. 1957ல் திருச்சி வானொலி இந்நாடகத்தை ஒலிபரப்பியது.
# நந்திவர்மன் (நாடகம்)

## கதை மாந்தர்கள்

1. நந்திவர்மன்
1. சந்திரவர்மன் - இளவரசன்
1. விக்கிரமகேசரி - சேனாதிபதி
1. சீலாதித்தர் - அமைச்சர்
1. பச்சை - புலவர் மகன்
1. மைத்ரேயன் - ராசதந்திரி
1. சக்திமுனையர் - காபாலிக சைவர்
1. பெருந்தேவனார் - தமிழ்ப்புலவர்
1. நிருபதுங்கன் - சிறுவன்
1. சங்காதேவி - பட்டத்தரசியார்
1. வித்தியாவதி - கணிகை
1. முல்லை - தோழி
1. பங்கயன், அமைச்சன், சீனர்கள், காவலர்கள், வீரன், கட்டியக்காரன், கிழவி, இசைப்புலவர்
# நந்திவர்மன் (நாடகம்)

## வெளியிணைப்புகள்

- தமிழ் இணையக் கல்விக்கழக நூலகத்தில் நந்திவர்மன் நாடகத்தின் முழு நூல். PDF வடிவில்
# அஸ்ரியேலி நிலையம்

**அஸ்ரியேலி நிலையம்** (*Azrieli Center*) என்பது டெல் அவீவிலுள்ள ஓர் வானளாவி தொகுதி. இதன் அடியில் பாரிய பேரங்காடி உள்ளது.
இந்நிலையம் உண்மையில ஓர் இசுரேலிய அமெரிக்கரால் வடிவமைக்கப்பட்டது. பின்னர் டேவிட் அஸ்ரியேலி என்பவரினால் இதன் வடிவம் முற்றுப் பெற்று அவருடைய பெயரையே இந்நிலையம் பெயரிடப்பட்டுள்ளது.
# அஸ்ரியேலி நிலையம்

## இடம்

அஸ்ரியேலி நிலையம் 34,500 சதுர மீட்டர் பரப்பில் டெல் அவீவில் அமைந்துள்ளது. இவ்விடம் முன்னர் குவிக்கும் வாகன தரிப்பிடமாக இருந்தது. $350,000,000 மதிப்புள்ள நிகழ்ச்சித் திட்டம் அவ்விடத்திற்கு புத்துயிர் அளித்தது.
# அஸ்ரியேலி நிலையம்

## வெளி இணைப்பு

- Catch up for Tower 3 - World Architecture News
# தந்தி தொலைக்காட்சி

**தந்தி தொலைக்காட்சி** என்பது தினத்தந்தி நாளிதழுக்கு சொந்தமான 24 மணி நேரச் செய்தி வழங்கும் தொலைக்காட்சி சேவை ஆகும். இந்த அலைவரிசை நவம்பர் 13, 2012 ஆம் ஆண்டு முதல் சென்னையை தலைமையகமாகக் கொண்டு இயங்கி வருகின்றது.
# தந்தி தொலைக்காட்சி

## வரலாறு

இந்த அலைவரிசை 'என்டி டிவி இந்து' என்ற பெயரில் மே 16, 2009 அன்று என்டிடிவி (51%) மற்றும் தி இந்து குழுமம் (49%) ஆகிய நிறுவனங்களால்
ஆங்கில மொழி செய்தி வழக்குக்கும் அலைவரிசையாக ஆரம்பிக்கப்பட்டது. இது சென்னையில் மட்டும் ஒளிபரப்பானது. என்டிடிவி இந்துவை தினத்தந்தி குழு கைப்பற்றிய பிறகு இந்த அலைவரிசை 'தந்தி தொலைக்காட்சி' என மறுபெயரிட்டது.  
ஆரம்பத்தில் இது ஒரு சென்னை நகரத்துக்கே உரிய அலைவரிசையாக இருந்தது. பின்னர் தந்தி தொலைக்காட்சி என மறுபெயரிடப்பட்டு நவம்பர் 13, 2012 தீபாவளி அன்று 24 மணி நேர தமிழ் செய்தி தொலைக்காட்சியாக தொடங்கப்பட்டது. இது தற்பொழுது தனது சேவையை இந்தியா முழுவதும் தொடர்கிறது.
# தந்தி தொலைக்காட்சி

## செய்திகள்

- காலை 10 மணி செய்திகள்
- நண்பகல் 12 மணி செய்திகள்
- மாலை 4 மணி செய்திகள்
- மாலை 6 மணி செய்திகள்
- இரவு 9 மணி செய்திகள்
- தந்தி செய்திகள்
- தந்தி செய்தி தொடர்
- நம்ம ஊர் செய்திகள்
- தேசம் சர்வதேசம் (செய்தி மாலை)
- ஹலோ தந்தி
- மைதானம் ஸ்போர்ட்ஸ் நியூஸ்
- செய்தி தளம்
# தந்தி தொலைக்காட்சி

## நிகழ்ச்சிகள்

- 24 ஃபிரேம்ஸ்
- 360 உலகைச்சுற்றி
- அச்சம் தவிர்
- ஆயுத எழுத்து
- பாக்ஸ் ஆபிஸ் 1,2,3
- இளமை இனிமை புதுமை
- கருவிகள் பலவிதம்
- மக்கள் முன்னால்
- கேள்விக்கென்ன பதில்
- மெய்பொருள் காண்பது அறிவு
- முதலீடு
- நாடோடி
- நட்புடன் அப்சரா
- நித்ய தர்மம்
- சமையல் குருகுலம்
- சந்திப்போமா @ சினிமா கபே
- சந்தை
- சட்டம் யார் பக்கம்
- சுவடுகள்
- தெனாலி தர்பார்
- திரைகடல்
- டாப் டியூன்ஸ்
- உதயம் புதிது
- உள்ளது உள்ளபடி
- வழக்கு
- வெற்றிப்படிக்கட்டு
# வார்ப்புரு:தகவற்பெட்டி மருத்துவச் சிறப்புப்பிரிவு

<noinclude>இந்தத் தகவற்பெட்டி மருத்துவச் சிறப்புத் துறைகளை விவரிக்க உருவாக்கப்பட்டுள்ளது. இதில் அடங்கியுள்ள கூறுகள் வருமாறு:
- **தொகுதி**: மருத்துவச் சிறப்புத் துறை எந்தத் தொகுதியை முன்னிலைப்படுத்துகின்றது என்பது இதில் குறிக்கப்படவேண்டும். இது பட்டியலில் அடங்கலாம் அல்லது இல்லாது இருக்கலாம். எடுத்துக்காட்டாக, இதயவியல் துணைத்துறைக்குரிய தொகுதி இதயக் குழலியத் தொகுதியாகும்.
- **குவிமையம்**: சிறப்புத் துறையை ஒருமுகப்படுத்தி நோக்குதலைக் குறிக்கின்றது. இது பட்டியலில் அடங்கலாம் அல்லது இல்லாது இருக்கலாம். எடுத்துக்காட்டாக, அவசர மருத்துவத்தின் குவிமையம் கடிய மருத்துவம்.
- **துணைத் துறைகள்**: ஒரு சிறப்புத் துறையில் உள்ள துணைத்துறை. இதய மின்னுடலியங்கியல் இதயவியலின் ஒரு கூறாகும்.
- பொருத்தமான படிமம்.
- **நோய்கள்** இங்கு **குறிப்பிடத்தக்க நோய்கள்** என்று குறிக்கப்படுகின்றது. மருத்துவச் சிறப்புத் துறையில் அடிக்கடி சந்திக்கும் குறிப்பிடத்தக்க நோய்களை இங்கு குறிப்பிடலாம்.
- **சோதனைகள்** இங்கு **குறிப்பிடத்தக்க சோதனைகள்** என்று குறிக்கப்படுகின்றது. குறிப்பிட்ட மருத்துவச் சிறப்புத் துறையில் மேற்கொள்ளப்படும் சோதனைகள் இங்கே அடங்கும். எடுத்துக்காட்டாக: குருதிச் சோதனை, வரியோட்டவழிக் கணித்த குறுக்குவெட்டு வரைவிச் சோதனை
- **சிறப்பு வல்லுநர்** ஒரு குறிப்பிட்ட மருத்துவச் சிறப்புத் துறையில் சிறப்புப் பயிற்சிபெற்ற மருத்துவர் எவ்வாறு அழைக்கப்படுகின்றார்.  
எடுத்துக்காட்டு:  
</noinclude>
# செவ்வெண்

**செவ்வெண்** என்பது தமிழில் காணப்படும் இலக்கணக் குறியீடுகளில் ஒன்று. தொல்காப்பியம் இதனைச் 'செவ்வெண் இறுதி' எனக் குறிப்பிட்டு மொழியில் எவ்வாறு அமையும் என்பதை விளக்குகிறது.  
பொருள்களை எண்ணிக் கணக்கிடும்போது தமிழில் பல்வேறு இடைச்சொற்களைப் பயன்படுத்தி எண்ணித் தொகைப்படுத்துவது வழக்கம்.
- 'உம்' இடைச்சொல்லைப் பயன்படுத்துதல் - எடுத்துக்காட்டு - கண்ணும் கருத்துமாய் இரு.
- 'என' இடைச்சொல்லைப் பயன்படுத்துதல் - எடுத்துக்காட்டு - உயிர் என மெய் என எழுத்துக்கள் இரண்டு வகைப்படும்.
- 'ஏ' இடைச்சொல்லைப் பயன்படுத்துதல் - எடுத்துக்காட்டு - பூவே காயே பழம் என மூன்றும் நல்லவை.
- உம் என்னும் இடைச்சொல் உருபு மறைந்து நிற்கும் உம்மைத்தொகை - எடுத்துக்காட்டு - சேர சோழ பாண்டியர்
செவ்வெண் என்பது இவற்றிலிருந்து வேறுபட்டது. செம்மை+எண் என்பது செவ்வெண் என வரும். செம்மை என்பது ஒழுங்கு-முறை. பொருள்களை எண்ணும்போது கைடைப்பிடிக்கப்படும் ஒழுங்குமுறைமையைச் செவ்வெண் என்றனர். தொல்காப்பியத்துக்கு உரை எழுதும் இளம்பூரணர் செவ்வெண்ணுக்குத் தந்துள்ள எடுத்துக்காட்டுகள் இவை.  
:'சாத்தன், கொற்றன், பூதன் என மூவரும் வந்தார்' என வரும் செவ்வெண்.
செவ்வெண் முறைமையில் எண்ணும்போது எத்தனை என எண்ணிக்கைத் தொகைச் சொல்லைப் பயன்படுத்த வேண்டும் என்பது மரபு.
# காற்றிழுப்பு தாரைப் பொறிகள்

**காற்றிழுப்பு தாரைப் பொறி** (அல்லது உள்ளமை தாரைப் பொறி - ducted jet engine) என்பது உள்நுழை-குழாய் வழியே காற்றை இழுத்து எரித்துக் கிடைக்கும் சூடான காற்றை வெளித்தள்ளுதல் மூலம் உந்துகையை ஏற்படுத்தும் தாரைப் பொறி ஆகும்.  
செயல்பாட்டில் இருக்கும் அனைத்து காற்றிழுப்பு தாரைப் பொறிகளும் உள் எரி பொறிகள் ஆகும். இவை எரிபொருளை எரிப்பதன் மூலம், உள்வரும் காற்றை சூடாக்குகின்றன; இந்த சூடான காற்றை உந்துகைத் தூம்புவாய்கள் வழியே வெளியேற்றுவதன் மூலம் உந்துகையை ஏற்படுத்துகின்றன. வேறுவழிகளில் காற்றைச் சூடாக்குவதற்கும் சோதனைகள் செய்யப்பட்டுள்ளன. பெரும்பாலான தாரைப் பொறிகள் சுழல் விசிறிகள் ஆகும்; சில சுழல் தாரைகளும் பயன்பாட்டில் உள்ளன. இவை, வளிமச் சுழலிகளைப் பயன்படுத்தி உயர்-அழுத்தவீதங்களைப் பெறுகின்றன; அதன் விளைவாக அதிக செயல்திறனையும் கொண்டிருக்கின்றன. மேலும், திமிசு (Ram) மற்றும் துடிப்பு எரிதல் (Pulse combustion) மூலம் அழுத்தமேற்றும் பொறிகளும் உந்துகையை அளிக்கின்றன.  
பெரும்பாலான வணிகரீதியான வானூர்திகளில் சுழல்விசிறிகள் பயன்படுத்தப்படுகின்றன. இவற்றில் பெரிய காற்றழுத்திகள் பயன்படுத்தப்படும்; சுழல்தாரைக்கு-முன் விசிறி போல பெரிய காற்றழுத்திகள் பொருத்தப்பட்டிருக்கும். பெருமளவு காற்று, எரி-அறைக்கு செல்லாமல் புறவழியில் செல்லும்; இந்த புறவழியில் செல்லும் காற்றின் மூலமே பெரிய அளவில் உந்துகை பெறப்படும். மேலும், இது சுழல்தாரையை விட குறைந்த அளவிலேயே ஒலி எழுப்பும்.  
காற்றிழுப்பு தாரைப் பொறிகள் பெரும்பாலும் தாரை வானூர்திகளுக்கான உந்துகையை ஏற்படுத்தவே பயன்படுத்தப்படும்; சில இடங்களில், தாரை தானுந்துகளிலும் (Jet Cars) பயன்படுத்தப்படும்.
# காற்றிழுப்பு தாரைப் பொறிகள்

## மேலும் பார்க்க

- ஏவூர்தி பொறி
# கோவா படையெடுப்பு

**1961 இந்தியாவின் கோவா இணைப்பு** (கோவா படையெடுப்பு, கோவா மீட்பு, போர்த்துக்கல் இந்தியாவின் வீழ்ச்சி) என்பது இந்திய ஆயுத படைகளின் நடவடிக்கை மூலம் 1961 ல் போர்த்துக்கல் இந்தியாவிலிருந்த பிடியை இழந்த செயற்பாடாகும். இதற்கு "விஜய் நடவடிக்கை" என்ற குறியீட்டுப் பெயர் வழங்கப்பட்டிருந்தது. கடற்படை முதன் முதலில் ஈடுபட்ட ஒரு போராட்டம் கோவா படையெடுப்பு ஆகும்.
# தமிழ் தொலைக்காட்சிச் சேவைகள்

தமிழ் தொலைக்காட்சிச் சேவை உலகில் உள்ள அணைத்து தமிழ் மக்களுக்கான ஒரு பொழுது போக்கு சேவையாகும்.
# தமிழ் தொலைக்காட்சிச் சேவைகள்

## பொழுதுபோக்கு அலைவரிசைகள்

### இந்தியா - தமிழ்நாடு

- சன் தொலைக்காட்சி
- விஜய் தொலைக்காட்சி
- புதுயுகம் தொலைக்காட்சி
- கலைஞர் தொலைக்காட்சி
- ஜீ தமிழ்
- ஜெயா தொலைக்காட்சி
- ராஜ் தொலைக்காட்சி
- பாலிமர் தொலைக்காட்சி
- மெகா தொலைக்காட்சி
- கேப்டன் தொலைக்காட்சி
- மக்கள் தொலைக்காட்சி
- தமிழன் தொலைக்காட்சி
- விண் தொலைக்காட்சி
- பொதிகை தொலைக்காட்சி
- விண் தொலைக்காட்சி
- வசந்த் தொலைக்காட்சி
- மூண் தொலைக்காட்சி
- பேப்பர் தொலைக்காட்சி
- இமயம் தொலைக்காட்சி
- குறல் தொலைக்காட்சிடிவி
# தமிழ் தொலைக்காட்சிச் சேவைகள்

## பொழுதுபோக்கு அலைவரிசைகள்

### இலங்கை

- சக்தி தொலைக்காட்சி
- நேத்ரா தொலைக்காட்சி
- வசந்தம் தொலைக்காட்சி
- வெற்றி தொலைக்காட்சி
- டான் தமிழ் ஒளி
# தமிழ் தொலைக்காட்சிச் சேவைகள்

## பொழுதுபோக்கு அலைவரிசைகள்

### மலேசியா

- அஸ்ட்ரோ வானவில்
- விண்மீன் தொலைக்காட்சி HD
- ஓம்தமிழ் தொலைக்காட்சி
# தமிழ் தொலைக்காட்சிச் சேவைகள்

## பொழுதுபோக்கு அலைவரிசைகள்

### சிங்கப்பூர்

- வசந்தம் தொலைக்காட்சி
# தமிழ் தொலைக்காட்சிச் சேவைகள்

## பொழுதுபோக்கு அலைவரிசைகள்

### கனடா

- ஏடிஎன் செயா தொலைக்காட்சி
- தமிழ் வண்
- தமிழ் விசன்
# தமிழ் தொலைக்காட்சிச் சேவைகள்

## பொழுதுபோக்கு அலைவரிசைகள்

### ஐக்கிய இராச்சியம்

- தீபம் தொலைக்காட்சி
# தமிழ் தொலைக்காட்சிச் சேவைகள்

## பொழுதுபோக்கு அலைவரிசைகள்

### ஆஸ்திரேலியா

- ஜி தொலைக்காட்சி
# தமிழ் தொலைக்காட்சிச் சேவைகள்

## பொழுதுபோக்கு அலைவரிசைகள்

### பிரான்ஸ்

- தமிழ் டெலிவிஷன் நெட்வொர்க்
# தமிழ் தொலைக்காட்சிச் சேவைகள்

## இசை சேனல்

- சன் மியூசிக்கு
- இசை அருவி
- ராஜ் மியூசிக்
- ஜெயா மக்ஸ்
- எஸ்எஸ் மியூசிக்
- கப்டன் மியூசிக்
- மெகா மியூசிக்
- சேனல் UFX
# மறைந்த தமிழியல் மரபுகள்

தமிழியல் என்பது தமிழ் மொழியின் இயல்பு. இந்த இயல்பானது முன்னோர் காலந்தொட்டு நமக்கு வழிவழியாக வருகிறது. வழிவழியாக வந்த இது நம் மொழியில் மரத்துப்போய் இருக்கிறது. வாக்கிய அமைப்புகளும், அதில் உள்ள சொல் குறியீடுகளும், சொல்லை ஒலிக்கும் பாங்கும்,சொல்லிருள்ள எழுத்தை ஒலிக்கும் பாங்கும், அவற்றை எழுதிக்காட்டும் பாங்கும் தமிழியலில் உள்ள மரபுகள். இவை **தமிழியல் மரபுகள்**. தமிழில் உள்ள மிகப் பழமையான நூல் தொல்காப்பியம். இந்த நூலில் குறிப்பிடப்பட்டுள்ள சில பழமையான மரபுகள் **பிற்காலத் தமிழிலும்**, இன்றைய தமிழிலும் இல்லை. இப்படிப்பட்ட **மறைந்த தமிழியல் மரபுகள்** பல. அவற்றைத் தொகுத்துக் காணும்போது தொல்காப்பியத்தின் பழைமை புலனாகும். அத்துடன் பிற்காலத்தில் தோன்றிய சில மொழியியல் மரபுகளுக்கான அடிப்படையும் விளங்கும்.
# மறைந்த தமிழியல் மரபுகள்

## ஒலியியல் மரபுகள்

'ஏ'-இறுதி
:இடைச்சொல் ஏ மொழியின் (வாக்கியத்தின்) இறுதியில் வந்து ஒலிக்கும்போது ஏ என்னும் எழுத்துக்கு உரிய தன் இரண்டு மாத்திரை அளவு ஒலிக்காமல் ஒரு மாத்திரை அளவே ஒலிக்கும் நிலை தொல்காப்பியர் காலத்தில் இருந்தது. இதற்கு எடுத்துக்காட்டாகத் தொல்காப்பிய உரையாசிரியர் இளம்பூரணர்
::கடல் போல் தோன்றல காடு இறந்தோரே
:என்னும் பாடல் தொடரைத் தந்துள்ளார். ஆசிரியப்பாவின் இறுதியில் வரும் ஏகாரம் இவ்வாறு ஓரலகு ஒலியைப் பெற்றிருந்தது. இப்படி ஒலிக்கும் பழக்கம் இன்று நடைமுறையில் இல்லை. எனினும் இதன் தாக்கம் சிலப்பதிகாலக் காதை முடிவு ஆசிரியப்பாப் பாடல் முடிவுகளில் ஏ என்பது என் என்னும் முடிபாக மாறி வருவதில் காணமுடிகிறது.
::ஒரு தனி ஆழி உருட்டுவோன் எனவே
::விண்ணவர் கோமான் விழவுநாள் அகத்தென்
# மறைந்த தமிழியல் மரபுகள்

## எழுத்தியல் மரபுகள்

- நாய் என்பதை நாஇ என எழுதுதல்,
- ஐயர் என்பதை அய்யர் என எழுதுவதைத் தொல்காப்பியம் குறிப்பிடுகிறது. இதனை நாம் இன்றும் கடைப்பிடித்து வருகிறோம். ஆனால் அஇயர் என எழுதும் தொல்காப்பியர் கால மரபு இன்று நம்மிடையே இல்லை.
- அதேபோல ஔவை என்பதை அவ்வை என எழுதும் தொல்காப்பியர் காலப் பழக்கம் இன்று நம்மிடையே உள்ளது. ஆனால் அஉவை என எழுதும் தொல்காப்பியர் கால மரபு இன்று நம்மிடையே இல்லை.
# மறைந்த தமிழியல் மரபுகள்

## நூல்நெறி மரபுகள்

:எழுத்துகளின் எண்ணிக்கையில் குறளடி, சிந்தடி, அளவடி என வகுக்கும் மரபியல் பாங்கினைத் தொல்காப்பியம் குறிப்பிடுகிறது. இந்த மரபு மறைந்து போய் சீர் அடிப்படையில் அடிகளைப் பகுத்துப் பார்க்கும் பாங்கு நடைமுறைக்கு வந்துவிட்டது.
# சி வரிசை

**சி வரிசை** (C band) என்பது மின்காந்த (electromagnetic spectrum) அலைவரிசையில் 4&nbsp;GHz முதல் 8&nbsp;GHz வரையிலான அதிர்வெண்களைக் கொண்டவை என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. இவை நீண்ட தூரத் தகவல் தொடர்புக்கு உபயோகப்படுத்தப்படுகின்றன. செயற்கைக் கோள் தகவல் தொடர்பு, கம்பியில்லா தொலைபேசி, வைஃபை, காலநிலை ரேடார் கருவி போன்றவற்றில் உபயோகப்படுகின்றன. சி வரிசை அதிர்வெண் அலைவரிசை செயற்கோள் தகவல் தொடர்பில் கேயூ வரிசையை விட சிறப்பாக செயல்படுகிறது. மோசமான பருவ நிலைக் காலங்களில் கேயூ வரிசை அலைவரிசையின் தரம் குறையும். ஆனால் சி வரிசை அலைவரிசையானது எந்த விதத் தரக்குறைவும் இல்லாமல் இருக்கிறது.
# சி வரிசை

## சி வரிசையின் வகைகள்

<>
****உலகம் முழுவதிலுமுள்ள *சி வரிசை* அலைவரிசையின் வகைகள்****  
| **வரிசை** | '''அனுப்புதல்&nbsp;அதிர்வெண்
(GHz)''' | '''பெறுதல்&nbsp;அதிர்வெண்
(GHz)''' |  |
| --- | --- | --- | --- |
| நிலையான *சி வரிசை* | 5.850–6.425 | 3.625–4.200 |  |
| நீட்டிக்கப்பட்ட *சி வரிசை* | 6.425–6.725 | 3.400–3.625 |  |
| இன்சாட் / மிகவும் நீட்டிக்கப்பட்ட *சி வரிசை* | 6.725–7.025 | 4.500–4.800 |  |
| ரஷ்யாவின் *சி வரிசை* | 5.975–6.475 | 3.650–4.150 |  |
| எல்.எம்.ஐ (LMI) *சி வரிசை* | 5.7250–6.025 | 3.700–4.000 | } |
</>
# டபிள்யூ வரிசை

**டபிள்யூ வரிசை** (W band) நுண்ணலையானது மின்காந்த அலைப்பிரிவில் (electromagnetic spectrum) 75 முதல் 110&nbsp;GHz வரையிலான அதிர்வெண் கொண்டவை என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. இவை *வி வரிசை*யின்(V band) அதிர்வெண்ணான 50–75&nbsp;GHz விட அதிகம். மேலும் இந்த அதிர்வெண்கள் *நேட்டோ* (NATO) வரையறை செய்தவற்றில் *எம் வரிசை*யின் (M band) அதிர்வெண்ணான 60 முதல் 100&nbsp;GHz யின் மேல் பொருந்துகின்றன. இவை ரேடார் ஆராய்ச்சி, செயற்கைக் கோள் தகவல் தொடர்பு, மில்லிமீட்டர் அலை ரேடார் ஆராய்ச்சி, ராணுவக் ரேடார் ஆராய்ச்சி மற்றும் சில ராணுவப் பயனில்லாத ரேடார் ஆராய்ச்சி ஆகியவற்றில் உபயோகப்படுகின்றன.
# மைக் கிரிகேர்

**மைகேல் "மைக்" கிரிகேர்** (ஆங்கிலம்:Michel "Mike" Krieger, பிறப்பு:மார்ச் 4, 1986) என்பவர் பிரேசில் நாட்டைச் சேர்ந்த தொழில் அதிபரும் மென்பொருள் பொறியியளாரும் ஆவார். இவர் தனது சக இசுட்டான்போர்டு பல்கலைக்கழக மாணவனான கெவின் சிஸ்ற்றோமுடன் சேர்ந்து இன்ஸ்ட்டாகிராம் எனும் ஒளிப்படங்களைப் பகிர்ந்துகொள்ள உதவும் மென்பொருளினை 2010 ஆம் ஆண்டு கண்டுபிடித்தார். பிரேசிலின் சாவோ பாவுலோவிலிருந்து 2004 ஆம் ஆண்டு இசுட்டான்போர்டு பல்கலைக்கழக்துக்குச் செல்வதற்கு ஐக்கிய அமெரிக்காவின் கலிபோர்னியா மாநிலத்துக்கு இடம்பெயர்ந்தார். அங்கு அவர் சிம்பாலிக் சிஸ்டம்ஸ் (symbolic systems) கற்றார்.
# எஃப் வரிசை

**எஃப் வரிசை** வானொலி அலைகளானது மின்காந்த அலைப்பிரிவில் (electromagnetic spectrum) 3 முதல் 4&nbsp;GHz வரையிலான அதிர்வெண் கொண்டவை என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. இதன் அலைநீளமானது 100 முதல் 75 சென்றி மீட்டர்கள் வரை ஆகும். வானொலி அலைப்பிரிவில் எஃப் வரிசை அலைகள் கீழ்ப்பகுதியில் வகைப்படுத்தப்பட்டுள்ளன. பழைய வரையறையில் தற்போதைய எஃப் வரிசை அதிர்வெண் *எஸ் வரிசை* என வரையறுக்கப்பட்டிருந்தது.
# பேத்தாழை பொதுநூலகம்

**பேத்தாழை பொதுநூலகம்** இலங்கையின் கிழக்கு மாகாணத்தின் முதல் முதலமைச்சராக பதவி வகித்த மட்டக்களப்பு மாவட்டத்தின் மிக முக்கியமான நூலகங்களில் பேத்தாழை பொதுநூலகமும் ஒன்றாகும். 2011.12.10 அன்று கிழக்கு மாகாணத்தின் முதலமைச்சர் சிவநேசதுரை சந்திரகாந்தன்,கிழக்கு மாகாணத்தின் ஆளுநர் ஆகியோரால் திறந்து வைக்கப்பட்டது. இந்நூலகம் கோறளைப்பற்று வாழைச்சேனை பிரதேச சபையினால் நிர்வகிக்கப்பட்டு வருகின்றது. கடந்த 2014ஆம் ஆண்டு முதல் இந்நூலகம் தரம்-2 நூலகமாக தரமுயர்த்தப்பட்டுள்ளது.  
இந்நூலகத்தில் ஏறத்தாழ பதினைந்தாயிரத்துக்கு மேற்பட்ட நூல்கள் உள்ளன. சிறுவர் பகுதி, இரவல் பகுதி, உசாத்துணை பகுதி,
பத்திரிகை சஞ்சிகைப்பகுதி,கணினிப் பகுதி, அருங்காட்சியகம் எனப் பல வசதிகளைக் கொண்ட இந்நூலகம்
காலை 8.00 முதல் மாலை 8.30 மணிவரை அனைத்து பகுதிகளும், பண்டிகை நாட்கள் தவிர்ந்த அனைத்து நாட்களிலும் திறக்கப்பட்டு
இயங்கிக் கொண்டிருக்கிறது. கிழக்கு மாகாணத்தின் முன்னோடி நூலகமாக அமைய வேண்டும் என்கின்ற எண்ணத்தில் உருவாக்கப்பட்ட
இந்நூலகத்தில் மாகாணத்தின் வேறெந்த நூலகங்களிலும் இல்லாதவாறு உலக புத்தக தினம், தேசிய வாசிப்பு மாதம் போன்ற நிகழ்வுகள் தொடர்ந்து கொண்டாடப்பட்டு வருகின்றன. நூலகம் திறக்கப்பட்டு தற்போது நான்கு வருடங்கள் நிறைவடையவுள்ள தருணத்தில் ஏறத்தாழ 1700க்கு மேற்பட்ட வாசகர்களை அங்கத்தவர்களாகக் கொண்டு இந்நூலகம் இயங்கி வருகிறது.
# பேத்தாழை பொதுநூலகம்

### நூலகத்தின் பகுதிகள்

நூலகத்தின் கீழ்தளத்தில் வரவேற்பாளர் பகுதி, பத்திரிகைப் பகுதி, சிறுவர் பகுதி, இரவல் வழங்கும் பகுதி என்பன அமைந்திருக்க
மேல்தளத்தில் உசாத்துணைப் பகுதி, அருங்காட்சியகம், இணையப்பாவனைப் பகுதி போன்றன அமைந்துள்ளன.
# பேத்தாழை பொதுநூலகம்

### நூலகத்தின் பகுதிகள்

#### நூலகம் பெற்றுள்ள விருதுகள்

2012ஆம் ஆண்டிற்கான உள்ளுராட்சி திணைக்களத்தின் சிறந்த தொழினுட்ப கட்டமைப்பைக் கொண்ட நூலகம் என்ற விருதினைப்
பெற்ற இந்நூலகம்,2013ஆம் ஆண்டிற்கான அகில இலங்கை நூலகங்களுக்கான தரப்படுத்தல் போட்டியில் பிரதேச சபபைகளின்கீழ் இயங்கும் நூலக மட்டத்தில் தேசிய ரீதியாக முதலாம் இடத்தினைப் பெற்று, ஜனாதிபதி விருதும் பெற்றது.
# பேத்தாழை பொதுநூலகம்

### நூலகத்தின் பகுதிகள்

#### நூலகம் காலாண்டு சஞ்சிகை

தமிழ், சிங்களம், ஆங்கிலம் என மும்மொழி நூல்களையும், வாசகர்களையும் கொண்ட இந்நூலகத்திலிருந்து “நூலகம்“ என்கின்ற
பெயரில் காலாண்டு சஞ்சிகையும் வெளிவந்து கொண்டிருக்கிறது. கோறளைப்பற்று வாழைச்சேனை பிரதேச சபையின் கீழ் இந்நூலகம்
செயற்பட்டு வருகின்றது.
# திருவாரூர் கே. தங்கராசு

**திருவாரூர் கே.தங்கராசு** தமிழ்த் திரைப்பட திரைக்கதை, மற்றும் வசன கர்த்தா ஆவார். இவர் பெரியாரின் கொள்கைப்பற்றுள்ளவர். இவர் பெரியார் திராவிடர் கழகத்தின் மூத்த தலைவர் ஆவார்.
# திருவாரூர் கே. தங்கராசு

## படைப்புகள்

**ராமாயணப் பகுத்தறிவு** என்ற புத்தகம் எழுதி வெளியிட்டார். அதை அப்போதைய காங்கிரசு அரசு தடை செய்தது.
இவர் எழுதிய **ரத்தக்கண்ணீர்** என்ற நாடகம் ரத்தக்கண்ணீர் என்ற படமாக எடுக்கப்பட்டது. அதில் நடிகவேள் எம்.ஆர்.ராதா நடித்தார்.
இவர் **திருஞானசம்பந்தர்** என்னும் ஒரு நாடகமும் எழுதியிருக்கிறார்.
# திருவாரூர் கே. தங்கராசு

## போராட்டங்கள்

1957 அரசியல் சட்டத்தை எதிர்த்து போராட்டம் நடத்தியபோது 3,000 பேர் சிறை சென்றனர். அதனை எதிர்த்து மாநிலம் முழுவதும் கூட்டங்கள் நடத்தினார்.
# திருவாரூர் கே. தங்கராசு

## மறைவு

5 சனவரி 2014 அன்று மாரடைப்பால் தன் 87-ஆம் அகவையில் காலமானார் தங்கராசு.
# திருவாரூர் கே. தங்கராசு

## குடும்பம்

தங்கராசுவுக்கு காந்தரூபினி என்ற மனைவியும், மலர்க்கொடி, மண்டோதரி என்ற மகள்களும், புகழேந்தி என்ற மகனும் உள்ளனர். புகழேந்தி, தமிழ்நாட்டு அரசின் செய்தி-மக்கள் தொடர்புத் துறை இணை இயக்குநராக (2014 நிலவரப்படி) உள்ளார்.
# குரு பரம்பரை

**குரு பரம்பரை** (சமசுகிருதம்: परम्परा, *paramparā*), (ஆங்கிலம்: (Lineage of Teachers) என்பது இந்து சமய வேத பண்பாட்டின் மரபுப்படி, வேத வேதாந்த சாத்திரத்திங்களில் குறிப்பிட்டுள்ள குருகுலத்தில் ஒரு குருவிடமிருந்து சாத்திரக் கல்வி பயின்ற மாணவர்கள் பற்றிய பரம்பரையைக் குறிக்கிறது. இந்த குரு பரம்பரை மரபு பௌத்தம், சமணம், மற்றும் சீக்கியம் ஆகிய மதங்களிலும் காணப்படுகிறது.  
சமசுகிருதத்தின்படி ”குரு பரம்பரை” என்பதன் பொருள் தடையற்ற வாரிசு, தொடர்ச்சி, தியானம் அல்லது மரபு” என்று குறிப்பிடப்படுகிறது. குருகுல மரபில் கல்வி பயின்ற குரு சீட பரம்பரையினர், குருவை தங்கள் குடும்ப உறுப்பினராக ஏற்றுக் கொள்ளும் மரபும் உள்ளது.  
சில வெள்ளை தாந்தீரிக குருபரம்பரை மரபுகளில் குரு – சீடர்கள் பரம்பரையில், ஒரு காலகட்டத்தில் செயல்படும் ஒரு குருமட்டுமே இருப்பர்.  
இந்து குரு பரம்பரை அமைப்பில் வேத வேதாந்த சாத்திரங்களை குருவானவர், தன் சீடர்களுக்கு வாய் மொழியாக கற்றுத்தருவார். அதை சீடர்கள் மனதில் நன்கு இருத்தி, எப்போதும் அதைப் பற்றியே சிந்தித்து கொண்டே இருந்து, ஐயம் திரிபுறக் கற்று, தனது குருவிற்குப் பின் தனது சீடர்களுக்கு அதே கல்வியை, தன் குரு தனக்கு உபதேசித்தபடி கற்றுத் தரவேண்டும். இவ்வாறாக வேத வேதாந்த சாத்திரங்கள் எவ்வித மாற்றமுமின்றி வாய்மொழி மூலமாக மட்டுமே குருவிடமிருந்து சீடர்களுக்கு, குரு பரம்பரையில் காக்கப்பட்டு வருகிறது.  
குருபரம்பரையில் ஆன்மிகம், இசை, நாட்டியம், மருத்துவம், போர்க்கலை, போன்ற கலைகள்கூட கற்றுக் கொடுக்கப்படுகிறது.
# குரு பரம்பரை

## குரு பரம்பரையில் குருவின் பட்டங்கள்

குரு பரம்பரையில் தனக்கு கல்வி கற்றுக்கொடுத்த குருவை மட்டுமின்றி, குருவின் குருக்களையும் போற்றி வணங்கும் மரபு சீடர்களுக்கு உள்ளது. தகுதிக்கேற்ப குருவை சில அடைமொழிகளுடன் அழைக்கப்படுவது இந்து சமய மரபு. அவைகள் சில கீழ்க்கண்டவாறு:
1. **குரு** - ஒரு சீடனுக்கு தற்போது கல்வி கற்றுத் தரும் குரு.
1. **பரம குரு** - ஒரு குறிப்பிட்ட தத்துவத்தை கொண்ட குரு - சீட மரபை நிலைநாட்டிய குரு. (எ. கா., ஆதி சங்கரர், அத்வைத தத்துவத்தை நிலைநாட்டிய பரம குரு).
1. **பராபர குரு** (Parātpara-Guru) – பல்வேறு தத்துவங்களைக் கொண்ட குரு – சீட மரபுகளை தோன்றுவதற்கு ஆதாரமாக இருந்தவர் மகாகுரு (எ.கா., வேத வியாசர்).
1. '''பரமேஷ்டி குரு’’’– மோட்சத்தை வழங்கக்கூடிய மிக மிக உயர்ந்த குரு. (எ. கா., தட்சிணாமூர்த்தி அல்லது சிவன்)
# தரவு மையம்

**தரவுமையம்** *(data )* என்பது தொலைத்தொடர்பும் அதன் தேக்க அமைப்புகளும் போன்ற கணினி அமைப்பையும் அத்ன் உறுப்புகளையும் நிறுவும் கட்டிடம் அல்லது கட்டிடத் தொகுப்பாகும்.  
வணிகத் தொடர்ச்சிக்குத் தகவல் தொழில்நுட்பம் மிக இன்றியமையாததாக அமைவதால், கூடுதலான பொறியியல் கருவிகளின் இருப்பும் மின்வழங்கல், தரவு தொடர்பு இணைப்புகள் சூழல் கட்டுபாடுகள்9குற்பதனிகள், தீஅணைத்தல் அமைப்புகள் போன்றவை), இன்னும் பல்வேறு பாதுகாப்புக் கருவிகள் ஆகிய அகக்கட்டமைப்பு ஏந்தும் தேவையாகின்றன. பெரிய தரவு மையம், சிறுந்கருக்கான மின்வழங்கல் அமைப்புள்ள தொழிலக மட்ட செயல்முறை யாகும்.  
தரவு மையங்கள் அளவு, மின்திறன் தேவை, கூடுதல் ஏந்துகள், ஒட்டுமொத்தக் கட்டமைப்பு ஆகியவற்றில் பேரளவில் வேருபடலாம். தரவு மையங்கள் நான்கு வகைகாகப் பிரிகின்றன. அவை உள்ளக தரவு மையங்கள், தர்வுதிரட்டம் ஏந்துகள், மீயளவு தரவு மையங்கள், விளிம்பு தரவு மையங்கள் ஆகும்.
# விக்கிப்பீடியா:விக்கித்திட்டம் வைணவம்

<div id="head">}</div>  
</div>  
__NOTOC__
**<div>இத்திட்டம் வைணவம் தொடர்பான புதிய கட்டுரைகளை உருவாக்குவதையும், மேம்படுத்துவதையும் நோக்கமாகக் கொண்டுள்ளது. மேலும் வைணவம் தொடர்பான கட்டுரைகளை இயற்றும் விக்கிப்பயனர்களை இணைக்கவும், அவர்களுக்கு வழிகாட்டி உதவி புரியவும் இத்திட்டம் வழிவகை செய்கிறது.  
தாங்களும் இத்திட்டத்தின் கீழ் இணைந்து வைணவத்திற்கும், தமிழுக்கும் தொண்டு செய்ய இயலும், அதற்கு இங்குள்ள **'திட்ட உறுப்பினர்கள்**' பகுதியில் தங்கள் பெயரைச் சேர்த்துக்கொள்ளவும். பின் கீழ்க்கண்ட தலைப்புகளில் தாங்கள் கட்டுரைகளை இயற்றலாம், உதவி தேவைப்பட்டால் ஆலமரத்தடியில் அல்லது ஒத்தாசைப் பக்கத்தில் கேட்கவும். நமது திட்டக்குழு உறுப்பினர்களுக்கு என்று முகநூல் குழு ஒன்று உள்ளது. முகநூல் உறுப்பினர்கள் விக்கித்திட்டம் வைணவம் என்ற குழுவில் இணைந்துகொள்ளுங்கள்  
</div>**  
| <div>
==நோக்கம்==  
நமது விக்கித்திட்டம் வைணவத்தின் குறிக்கோள்:
* வைணவ தொடர்பான கட்டுரைகளின் அளவினையும் தரத்தினையும் அதிகரித்தல்.
* வைணவாலயங்களின் படங்களையும், தலவரலாற்றையும், அருகிலுள்ள கோயில்களையும் இணைத்தல்.
* கட்டுரைகளை எளிய தேடலின் பொழுதே ஆர்வமுள்ளோருக்கு கிடைக்க வழிவகை செய்தல்.
* வலைவாசல்:வைணவம் பராமரிப்பு.
<div></div>
</div>  
<div>  
==சமீபத்தில் தொகுக்கப்பட்ட கட்டுரைகள்==  
வைணவ சமயம் தொடர்பான கட்டுரைகளில் சமீபத்தில் பயனர்கள் செய்துள்ள மாற்றங்கள் இங்கு பட்டியல் இடப்பட்டுள்ளன. ஆர்வமுள்ளோர் இப்பட்டியலில் பிற பயனர்கள் செய்த மாற்றங்களை கண்காணிக்கலாம்.
</div> </div>  
<div>  
==வார்ப்புருக்கள்==  
* பயனர் பக்கத்தில் இடவேண்டிய வார்ப்புருக்கள் மற்றும் கட்டுரைகளின் பேச்சுப் பக்கத்தில் இட வேண்டிய வைணவ சமய வார்ப்புருக்கள் குறித்து விக்கிப்பீடியா:விக்கித் திட்டம் வைணவம்/வார்ப்புருக்கள் இங்கு காணவும்.
</div>  
<div>  
==தகவல் பலகை==
===முகநூல் குழு===
;விக்கித்திட்டம் வைணவம் குழு  
</div> | <div>  
==சிறப்பு உள்ளடக்கங்கள்==
;**வலைவாசல்கள்**
இந்நாள் வரை விக்கிப்பீடியாவின் முதல் பக்கத்தில் வைணவ சமயம் தொடர்புடைய **1** வலைவாசல் காட்சிபடுத்தப்பட்டுள்ளது. எனினும் சிறப்பு வலைவாசல் தகுதியை இன்னும் இந்த வலைவாசல் பெறவில்லை.
***வலைவாசல்:வைணவம்**  
;**கட்டுரைகள்**
இந்நாள் வரை விக்கிப்பீடியாவின் முதல் பக்கத்தில் வைணவ சமயம் தொடர்புடைய எக்கட்டுரையும் காட்சிபடுத்தப்படவில்லை.
* [[]]
* [[]]  
;**படங்கள்**  
;**உங்களுக்குத் தெரியுமா அறிவிப்புகள்**  
</div>  
<div>  
==திட்ட உறுப்பினர்கள்==
* ஜெகதீஸ்வரன் நடராஜன்
* இராஜசேகர் பாண்டுரெங்கன்
* ஸ்ரீஹீரன்
* பார்த்திபன் இராஜசேகரன்
* விக்கி தமிழ் 100
* பா.ஜம்புலிங்கம்
* பயனர்: Arunankapilan
* <font color="#ffe67300"><b>இரா. பாலா</b></font>
* பெ. நவநீதம்
</div>  
<div> |
| --- | --- |
| <div>  
==இலக்குகள்==
# போன்ற கட்டுரைகளை முதற்பக்க கட்டுரைகளாக ஆக்க முயற்சிகள் செய்ய வேண்டும்.

;உடன் செய்ய வேண்டியவை  
====முதல் இலக்கு====
# விக்கித்திட்டம் வைணவத்தின் கீழுள்ள கட்டுரைகளை சிறந்த கட்டுரை, மேம்படுத்த வேண்டியவை, குறுங்கட்டுரை என பகுப்புகளாக பிரிக்க வேண்டும்.

====இரண்டாவது இலக்கு====
# 

====பெரும் இலக்கு====
# வைணவ சமய களஞ்சியம் நூல் தொகுப்புகளை வாங்கி ஆவனம் செய்ய வேண்டும். |  |

| <div>  
==நிறைவுற்றவை==  
</div> |  |
| <div>
==இவற்றையும் காண்க==
* விக்கிப்பீடியா:விக்கித் திட்டம் வைணவம்/முக்கியக் கட்டுரைகள்
* விக்கிப்பீடியா:விக்கித் திட்டம் வைணவம்/முக்கியக் கட்டுரைகள் - 2
* விக்கிப்பீடியா:விக்கித் திட்டம் வைணவம்/உருவாக்கப்பட வேண்டிய கட்டுரைகள்  
</div> | } |
# பசுமைக் கணிமை

கணினியின் மூலம் செய்யப்படும் செயல்கள் கணிமைச் செயல்பாடுகள் எனப்படும். இவற்றை சுற்றுச்சூழலுக்கு பாதிப்பு ஏற்படாதபடி செய்தலை பசுமைக் கணினி என்கின்றனர். சுற்றுச்சூழலை பாதுகாக்க இயற்கை பொருட்களை பயன்படுத்துவதைப் போன்றது இது. கணினியை சுற்றுச்சூழலுக்கு உகந்த வகையில், உருவாக்குதல், பயன்படுத்துதல், அழித்தல் உள்ளிட்டவை இதன் நோக்கம். கணினியுடன் தொடர்புடைய பொருட்களான திரை, அச்சுப்பொறி, நினைவக சாதனங்கள், தொலைத்தொடர்பு சாதனங்களும் சுற்றுச்சூழலுக்கு ஏற்ற வகையில் உருவாக்கப்பட்டு, பயன்படுத்தப்பட்டு, அழிக்கப்பட வேண்டும். இத்தகைய சாதனங்கள் மறுசுழற்சி செய்யப்பட்டு, வேறு கருவிகளாக மாற்றம் பெறலாம். இதனால்,ம் சுற்றுச்சூழல் பாதுகாக்கப்படும்.
# பசுமைக் கணிமை

## அணுகுமுறைகள்

- தரவு மையங்கள் அதிகளவிலான மின்சாரத்தை எடுத்துக்கொள்கின்றன. இவற்றிலும் பசுமைக் கணிமை செயல்படுத்தப்படலாம்.
# பசுமைக் கணிமை

## மேலும் பார்க்க

- தரவு மையம்
- மேகக் கணிமை
# ஆஷிஷ் ஷர்மா

**ஆஷிஷ் ஷர்மா** ஆகஸ்டு 30, 1984 இல் ஜெய்ப்பூரில் பிறந்தார். இவர் ஒரு விளம்பர நடிகர் மற்றும் தொலைக்காட்சி நடிகருமாவார். இவர் 2010ஆம் ஆண்டு இமேஜின் தொலைக்காட்சியில் **குனாஹன் கா தேவதா (Gunahon Ka Devta)** என்ற தொடரின் மூலம் தொலைக்காட்சியில் அறிமுகமானார். அதன் பிறகு சந்திரகுப்த மௌரியா தொடரில் நடித்தார். மேலும் ராஜ் தொலைக்காட்சி யில் ஒளிபரப்பாகும்அழகிய லைலா தொடரில் ருத்ரா என்ற வேடத்தில் நடித்தார். தற்போது ஸ்டார் விஜய் தொலைக்காட்சியில் ஒளிபரப்பாகும் சீதையின் ராமன் என்ற தொடரில் ராமனாக நடிக்கிறார்.
# ஆஷிஷ் ஷர்மா

## ஆரம்பகால வாழ்க்கை

இவர் ஆகஸ்டு 30, 1984 இல் ஜெய்ப்பூரில் பிறந்தார். இவர் இந்திய சர்வதேசப் பள்ளியில் கல்வி பயின்றார். பின்னர் அவர் தேசிய ஃபேஷன் தொழில்நுட்ப நிறுவனத்தில், ஃபேஷன் வடிவமைப்பில் ஒரு பட்டம் பெற்றார். இவர் தனது தாயாருடனும் மற்றும் அவரது மூத்த சகோதரருடனும் வாழ்கிறார். இவரது சகோதரர் ஒரு கணினிப் பயிற்சியாளராக உள்ளார்.  
இவர் குனாஹன் கா தேவதா என்ற தொடரில் தன்னுடன் ஜோடியாக நடித்த அர்ச்சனாவைக் காதலித்து 2013ஆம் ஆண்டு திருமணம் செய்து கொண்டார்.
# ஆஷிஷ் ஷர்மா

## தொழில்

இவர் 2010ஆம் ஆண்டு இமேஜின் டிவியில் குனாஹன் கா தேவதா என்ற தொடரின் மூலம் சின்னத்திரையில் அறிமுகமானார். அதன் பிறகு 2011ஆம் ஆண்டு இமேஜின் டிவியில் சந்திரகுப்த மௌரியா என்ற தொடரில் நடித்தார். இவர் 2011ஆம் ஆண்டு பாலிவுட்ல் லவ் செக்ஸ் அவுர் தோக்கா (Love Sex aur Dhokha) என்ற திரைப்படத்தில் நடித்தார். 2012ம் ஆண்டு ராப் சே சோஹ்னா இஷ்க் (Rab Se Sohna Isshq) என்ற தொடரில் நடித்தார்.  
தற்பொழுது கலர்ஸ் டிவியில் ரங் ரசியா என்ற தொடரில் ருத்ரா என்ற வேடத்தில் நடிக்கின்றார்.
# ஆஷிஷ் ஷர்மா

## சின்னத்திரை

- 2010-2011 குனஹோன் க தேவ்ட
- 2011-2012 சந்திரகுப்தா மவுரியா
- 2012-2013 ராப் சே சொஹ்ன இச்ஷ்க்
- 2014 அழகிய லைலா
- 2015 துஜே நாராஸ் நஹி ஜிந்தகி
- 2015-2016 - சீதையின் ராமன்
- 2018 பிரித்வி வல்லப்
# ஆஷிஷ் ஷர்மா

## திரைப்படம்

- 2011 லவ் செக்ஸ் ஆர் தொக்ஹா
# பி. விருத்தாசலம்

**பி. விருத்தாசலம்** என்பவர் ஒரு தமிழ்ப் பேராசிரியர்.
(மே 22, 1940- நவம்பர் 17, 2010) தஞ்சை, மேலத்திருப்பூந்துருத்தியில் பிறந்தார். தமிழ் மொழிக்காகப் பாடுபட்டார். தஞ்சை ’ந. மு வே. நாட்டார் திருவருள்
கல்லூரி’யைத் தோற்றுவித்துத் தனித்தமிழ்ப் புலவர் கல்வியை 19 ஆண்டுகளாகக் கற்பித்து வந்தார். தமிழ்வழிக் கல்வி இயக்கத்தின் தலைவராக இருந்து பல மாநாடுகளை நடத்தினார்.
தமிழியக்கம் என்னும் அமைப்பின் தலைவராக இருந்து மொழித் தொண்டு ஆற்றினார். "எல்லார்க்கும் கல்வி கொடு; எல்லாக் கல்வியும் தமிழில் கொடு" என்று முழங்கினார். தமிழீழத் தோழர்களிடையே ஒற்றுமையை ஏற்படுத்த சில முன்னெடுப்பு முயற்சிகளை மேற்கொண்டார்.
# பி. விருத்தாசலம்

## பிறப்பு, கல்வி, பணி

பொ. பிச்சையா நாட்டார், தென்காவேரி இணையருக்கு மகனாகப் பிறந்தார். மிக எளிய விவசாயக் குடும்பம்.
பூண்டிப் புஷ்பம் கல்லூரியில் புகுமுக வகுப்பு, பின்னர் திருவையாற்று அரசர் கல்லூரியில் புலவர் பட்டம், தமிழாசிரியர் பயிற்சி, முதுகலையிலும் பட்டம் என தகுதிகளைப் பெற்று வளர்ந்தார்.  
சென்னையில் மேனிலைப் பள்ளிகளில் தமிழாசிரியராகப் பணி புரிந்தார். கரந்தைத் தமிழ்ச்சங்கப் புலவர் கல்லூரியில் பேராசிரியராகவும் துணை முதல்வராகவும், பொறுப்பு முதல்வராகவும் பணியாற்றினார்.
# பி. விருத்தாசலம்

## இயக்கத் தொடர்புகள்

- இந்தி எதிர்ப்புப் போராட்டத்தில் கலந்துகொண்டார்.
- திராவிட முன்னேற்றக் கழக இலக்கிய அணித் தலைவராக இருந்து பல இலக்கிய நிகழ்ச்சிகளை நடத்தி தி.மு.க.தலைவர் களின் அன்பையும் நம்பிக்கையையும் பெற்றார்.
- 70 நாடுகளை உள்ளடக்கிய உலகத் தமிழர் பண்பாட்டு இயக்கத்தலைவராகப் பொறுப்பேற்றார்.
- பணி கிடைக்காமல் வாடிய தமிழாசிரியர்களுக்காக இயக்கம் நடத்தி அவர்களுக்கு உதவினார்..
- 1980 ஆம் ஆண்டில் ந. மு. வே நாட்டார் நூற்றாண்டு விழாவை முன்னின்று நடத்தினார்.
- 2007 ஆம் ஆண்டில் சில தமிழ் அமைப்புகளை இணைத்து பேரணி நடத்தி பன்னிரு திருமுறைகள் பாதுகாப்பு மாநாட்டை கரந்தைத் தமிழ்ச் சங்க வளாகத்தில் நடத்தினார்.
- தம் 28 ஆண்டு ஓய்வூதிய நிதியை க்கொண்டு தஞ்சை வெண்ணாற்றங்கரையில் 7.5 ஏக்கர்நிலம் வாங்கிக் கட்டடம் கட்டி அங்கு தனித்தமிழ் புலவர் படிப்பும் தமிழாசிரியர் பயிற்சி வகுப்பும் நடத்தினார்.
# விக்கிப்பீடியா:விக்கித்திட்டம் வைணவம்/வார்ப்புருக்கள்

இப்பக்கம் விக்கித் திட்டம் வைணவத்தின் ஒரு பகுதியான வார்ப்புருக்கள் பற்றிய தகவல்கள் அடங்கியப்பக்கமாகும். வைணவ திட்டத்தின் சின்னத்தை மாற்றாமல் புதிய வார்ப்புருக்களை உருவாக்கவும்.
# விக்கிப்பீடியா:விக்கித்திட்டம் வைணவம்/வார்ப்புருக்கள்

## பயனர் வார்ப்புரு

திட்டத்தில் தங்களை இணைத்துக் கொண்ட பயனர்கள் தங்களுடைய பயனர் பக்கத்தில் என வார்ப்புருவிற்கான குறியினை இடலாம். அது கீழ்கண்டவாறு தோற்றமளிக்கும்.  
**Menu**, என்று அழைப்படும் "பட்டி"யை வைணவம் தொடர்பான பக்கங்களின் தலைப்பில் இட இந்த வார்ப்புருவை பயன்படுத்தவும் . அந்த வார்ப்புரு கீழ்காணுமாறு தோற்றமளிக்கும்.  
விக்கித் திட்டம் வைணவம் தொடர்பான கட்டுரைகளின் பேச்சுப் பக்கத்தில், என வார்ப்புருக்கான குறிப்பை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  
வைணவம் தொடர்பான குறுங்கட்டுரைகளில் என வார்ப்புருக்கான குறிப்பினை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  
வைணவ சமயம் தொடர்பான கட்டுரைகளை தொடங்கும்/ மேம்படுத்தும் பயனர்களை இனங்கண்டு என வார்ப்புருக்கான குறிப்பினை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  
வைணவ சமயம் தொடர்பாக விக்கிப்பீடியாவில் சிறப்பாகப் பங்காற்றும் பயனர்களுக்கு இடக்கூடிய பதக்கம்.
# இரஜத் டோகஸ் (நடிகர்)

**இரஜத் டோகஸ் ** (இந்தி: रजत टोकस, ஆங்கிலம்: Rajat Tokas) ஓர் இந்திய தொலைகாட்சி நடிகர் ஆவார். **தர்தி கா வீர் யோதா ப்ரித்விராஜ் சௌஹான்** என்ற தொலைக்காட்சித் தொடரில் **பிரிதிவிராஜ் சவுகான்** என்ற கதாபாத்திரத்தில் நடித்தார். அந்தத் தொடருக்குப் பிறகு இவர் எல்லோருக்கும் மிகவும் பரிச்சியமான நடிகரானார். அதன் பிறகு **தரம் வீர்** போன்ற பல தொடர்களில் நடித்து பல விருதுகளையும் பெற்றார்.  
தற்பொழுது ஜீ தொலைகாட்சியில் **ஜோதா அக்பர்** என்ற ஒரு வரலாற்றுத் தொடரில் **அக்பர்** என்ற வேடத்தில் நடிக்கின்றார்.
# இரஜத் டோகஸ் (நடிகர்)

## ஆரம்ப வாழ்க்கை

இவர் முனிர்கா, புது தில்லியில் பிறந்தார். ஆர். கே. புரம், தில்லியில் **ஹோப் ஹால் அறக்கட்டளைப் பள்ளியில்** கல்வி பயின்றார்.
# இரஜத் டோகஸ் (நடிகர்)

## சின்னத்திரை

- 2005-சாய் பாபா
- 2006-2007 தர்தி கா வீர் யோதா ப்ரித்விராஜ் சௌஹான்
- 2008 தரம் வீர்
- 2010 கேஷவ் பண்டிட்
- 2010-2011 தேரே லியே
- 2011 பந்தினி
- 2012 Fear Files: Darr Ki Sacchi Tasvirein
- 2013- ஜோதா அக்பர்
# திராஷ்டி தமி

**திராஷ்டி தமி** ஒரு விளம்பர நடிகை மற்றும் தொலைக்காட்சி நடிகை ஆவர். இவர் 2007ம் ஆண்டு தில் மில் கயே (Dill Mill Gayye) என்ற தொலைக்காட்சித் தொடரில் அறிமுகமானார். அதைத் தொடர்ந்து கீத் (Geet) என்ற தொடரில் நடித்தார்’ அந்த தொடரின் மூலம் இவர் எல்லோருக்கும் பரிச்சியமான நடிகையானார்.  
தற்பொழுது கலர்ஸ் (Colors) தொலைக்காட்சியில் மதுபாலா - கொஞ்சம் இஷ்டம் கொஞ்சம் கஷ்டம் என்ற தொடரில் *மதுபாலா* என்ற வேடத்தில் நடிக்கின்றார். இவர் 2012ம் ஆண்டு ’அழகான கண்கள் உள்ள ஆசியா பெண்கள்’ என்ற போட்டியில் 12வது இடத்தில வந்தார். இவர் பல நடன நிகழ்ச்சிகளிலும் பங்கு பெற்றார்.
# திராஷ்டி தமி

## சின்னத்திரை

- 2007-2009 தில் மில் கயே
- 2010-2011 கீத்
- 2012- மதுபாலா - கொஞ்சம் இஷ்டம் கொஞ்சம் கஷ்டம்
# அடினோசின் முப்பொசுபேற்று

**அடினோசின் முப்பொசுபேற்று** அல்லது **அடினோசின் முப்பாசுப்பேட்டு** ('Adenosine triphosphate' (ATP)) என்பது அனைத்து உயிரினங்களின் கலங்களிலும் பயன்படுத்தப்படும் ஒரு முக்கியமான துணை நொதியமாகும். இது உயிரினங்களில் சக்திக்கான அளவீடாக உள்ளது. கலத்துக்கிடையில் அனுசேபத்துக்காக சக்தியை இடம் மாற்றும் முக்கியமான மூலக்கூறாக அடினோசின் முப்பொசுபேற்று விளங்குகின்றது. ஒளித்தொகுப்பு, காற்றுள்ள சுவாசம் மற்றும் காற்றின்றிய சுவாசம் போன்ற உயிர்ச் செயல்முறைகள் இம்முறைகள் மூலம் கிடைக்கும் சக்தியை உயிரினங்கள் இம்மூலக்கூறில் சேமிக்கின்றன. அடினோசின் முப்பொஸ்ஃபேட்டில் மூன்று பொஸ்ஃபேட் கூட்டங்கள் உள்ளன. இம்மூலக்கூறு அடினோசின் இருபொபொசுபேற்று (ADP) மற்றும் அடினோசின் ஒற்றைபொசுபேற்று (AMP) ஆகியவற்றிலிருந்து உருவாக்கப்படுகின்றது. அடினோசின் முப்பாசுப்பேட்டை சக்தி பிறப்பிக்க உயிரினங்கள் பயன்படுத்தும் போது அது மீண்டும் ADP, AMP ஆக மாற்றப்படுகின்றது. சாதாரணமாக மனித உடலில் 250 கிராம் ATP காணப்படும்.
# அடினோசின் முப்பொசுபேற்று

## பௌதிக மற்றும் இரசாயன இயல்புகள்

அடினோசின் (அடினைன் மற்றும் ரைபோஸ் வெல்லத்தால் ஆக்கப்பட்டது), மற்றும் மூன்று பாசுப்பேட்டு கூட்டங்கள் (முப்பொஸ்ஃபேட்) ஆகியன அடினோசின் முப்பாசுப்பேட்டை ஆக்குகின்றன. ATP ஒரு நிலைப்புத்தன்மை குறைவான சேர்வையாகும். அது இலகுவில் நீரில் அழிவடையக்கூடியது. எனினும் pH 6.8 மற்றும் 7.4க்கு இடையில் ஓரளவுக்கு நிலைப்புத் தன்மையுடன் காணப்படும். அடினோசின் முப்பொசுபேற்று நீரில் இலகுவாகக் கரையக்கூடியது. இது நீரேற்றப்படும் போது சக்தியை வெளியிடும். இச்சக்தியே உயிரினங்களின் செயற்பாட்டுக்குப் பயன்படுத்தப்படுகின்றது.  
:ATP + → ADP + P<sub>i</sub> ΔG˚ = −30.5&nbsp;kJ/mol (−7.3&nbsp;kcal/mol)
:ATP + → AMP + PP<sub>i</sub> ΔG˚ = −45.6&nbsp;kJ/mol (−10.9&nbsp;kcal/mol)
# அடினோசின் முப்பொசுபேற்று

## உயிரியல் தொகுப்பு

உயிரினமொன்றின் பல்வேறு அனுசேபச் செயற்பாடுகளின் போது வெளிவிடப்படும் சக்தியைத் தற்காலிகமாகச் சேமிக்க அடினோசின் முப்பாசுப்பேட்டு பயன்படுகின்றது. பொதுவாக ஒரு கலத்தில் 1-10 மில்லி mol/dm<sup>3</sup> செறிவில் இது காணப்படும். எளிய மாப்பொருட்களை அல்லது இலிப்பிட்டுக்களை ஒக்சியேற்றுவதிலிருந்து பெறப்படும் சக்தியைக் கொண்டு ATP ADPயிலிருந்து தயாரிக்கப்படும். இவ்வாறு ஒக்சியேற்றுவதற்கு முன்னர் சிக்கலான காபோவைதரேற்றுக்கள் மற்றும் சிக்கலான இலிப்பிட்டுக்கள் நீரேற்றுவதன் மூலம் எளிய வடிவத்துக்கு மாற்றப்படும். குளுக்கோசு மற்றும் ஃப்ரக்டோசு போன்ற எளிய வெல்லங்களாக சிக்கலான காபோவைதரேற்றுக்கள் மாற்றப்படுவதுடன்; கொழுப்பானது கொழுப்பமிலம் ஆகவும் கிளிசரோல் ஆகவும் மாற்றப்படும்.  
ஒரு மூலக்கூறு குளுக்கோசை முழுமையாக நீராகவும், காபனீரொக்சைட்டாகவும் ஒக்சியேற்றுவதால் கிடைக்கப்பெறும் சக்தியைக் கொண்டு 30 ATP மூலக்கூறுகளைத் தொகுக்க முடியும்.
# அடினின்

**அடினின்** (*Adenine*, , **A**, **Ade**) என்பது ஒரு நியூக்லியோ சேர்மம் (ஒரு பியூரின் வழிப்பொருள்) ஆகும். உயிர்வேதியியலில், குறிப்பாக உயிரணு ஆற்றல் பரிமாற்றம் உட்பட, டி.என்.ஏ, ஆர்.என்.ஏ, ஏ.ரி.பி போன்ற கரிமச் சேர்மங்களில் இது முக்கிய பங்காற்றுகிறது. இது டி.என்.ஏ. இல் தைமின் உடனும் அல்லது ஆர்.என்.ஏ. இல் யுராசில் உடனும் ஐதரசன் பிணைப்பூடாக இணையக்கூடியது.  
| A-T-Base-pair (DNA) | A-U-Base-pair (RNA) | A-D-Base-pair (RNA) | A-Ψ-Base-pair (RNA) | } |
| --- | --- | --- | --- | --- |
# நீலிமா ராணி

**நீலிமா ராணி** (*Neelima Rani*, பிறப்பு: நவம்பர் 6, 1983) இவர் ஒரு தமிழ் திரைப்பட நடிகை மற்றும் சின்னத்திரை நடிகையாவார். இவர் 1992ம் ஆண்டு நடிகர் கமல் நடித்த தேவர் மகன் திரைப்படத்தில் குழந்தை நட்சத்திரமாக அறிமுகமானார், அதற்கு பிறகு பல திரைப்படங்கள் மற்றும் சின்னத்திரை தொடர்களில் நடித்ததன் மூலம் மிகவும் பிரபலமான நடிகையானார்.
# நீலிமா ராணி

## தொழில்

இவர் ஐம்பதிற்கும் மேற்பட்ட தொலைக்காட்சித் தொடர்களிலும் முப்பதுக்கும் மேற்பட்ட திரைப்படங்களிலும் நடித்துள்ளார். நான் மகான் அல்ல திரைப்படத்தில் நடித்ததன் மூலம் சிறந்த துணை நடிகைக்கான விருது வென்றார். தொலைக்காட்சியிலிருந்து சற்று விலகி அமளி துமளி, இருவர் உள்ளம், பண்ணையாரும் பத்மினியும் போன்ற திரைப்படங்களில் நடித்தார்.
# நீலிமா ராணி

## சின்னத்திரையில்

- 2002-2005 மெட்டி ஒலி
- 2003-2007 தற்காப்பு கலை தீராதா
- 2003-2009 கோலங்கள்
- 2005-2007 என் தோழி என் காதலி என் மனைவி
- 2008 புதுமை பெண்கள்
- 2009-2012 தென்றல்
- 2010-2012 இதயம்
- 2012 பவானி
- 2009-2013 செல்லமே
- 2013- மகாபாரதம்  
இது முழுமையானது அல்ல.
# நீலிமா ராணி

## திரைப்படம்

- 1992- தேவர் மகன்
- 2001- பாண்டவர் பூமி (திரைப்படம்)
- 2002- விரும்புகிறேன்
- 2003- தம்
- 2005- பிரியசகி
- 2006- இதயத்திருடன்
- 2006- திமிரு
- 2006- ஆணிவேர் (2006 திரைப்படம்)
- 2007- மொழி (திரைப்படம்)
- 2008- சந்தோஷ் சுப்பிரமணியம்
- 2009- ராஜாதி ராஜா
- 2009- சிலந்தி
- 2010- புகைப்படம் (திரைப்படம்)
- 2010- ரசிக்கும் சீமானே
- 2010- நான் மகான் அல்ல (2010 திரைப்படம்)
- 2011- முரண் (திரைப்படம்)
- 2012- மிதிவெடி
- 2012- காதல் பாதை
- 2013- மதில் மேல் பூனை
- 2013- ஓநாயும் ஆட்டுக்குட்டியும்
- 2014- பண்ணையாரும் பத்மினியும்
- 2014- அமளி துமளி - படபிடிப்பில்
- 2014- இருவர் உள்ளம் - படபிடிப்பில்
- 2014- வாலிப ராஜா - படபிடிப்பில்
# ராஜ்பீர் சிங்

**ராஜ்பீர் சிங்** லைப் ஓகே தொலைகாட்சியில் ஒளிபரப்பாகும் ஹதீம் என்ற தொடரின் மூலம் சின்னத்திரையில் அறிமுகமானார். இது இவரின் முதல் சின்னத்திரை தொடர் ஆகும். இதற்கு முன் இவர் விளம்பரபடங்களில் நடித்து வந்தார். இவர் சோனி தொலைகாட்சியில் ஒளிபரப்பான ’லக்சு பெர்ஃபெக்டு பிரைடு’ (LUX Perfect Bride) என்ற நிகழ்ச்சியில் பங்கு பற்றினார்.
# ராஜ்பீர் சிங்

## ஆரம்ப வாழ்க்கை

இவர் சாதாரண குடும்பத்தில் ஆகஸ்டு 30ம் திகதி, 1982 ஆண்டு பிறந்தார். இவர் ஒரு உடற்பயிற்சி நிபுணர் மற்றும் ஒரு தேசிய மட்ட விளையாட்டு வீரர் ஆகும்.
# ராஜ்பீர் சிங்

## சின்னத்திரை

- 2013 - தி அட்வேண்டுறேஸ் ஒப் ஹதீம்
# மாவீரன் ஹதீம்

**மாவீரன் ஹதீம்** என்பது லைப் ஓகே தொலைக்காட்சியில் திசம்பர் 28, 2013 முதல் ஆகத்து 31, 2014 வரை சனி மற்றும் ஞாயிறு இரவு 8 மணிக்கு ஒளிபரப்பாகி 68 அத்தியாங்களுடன் நிறைவு பெற்ற இந்தி அதிரடி மற்றும் திகில் காட்சிகள் நிறைந்த தொடர் ஆகும். இந்த தொடரில் கதாநாயகனாக ராஜ்பீர் சிங் மற்றும் கதாநாயகியாக 'பூஜா பநேர்ஜி' நடித்தனர்.  
இந்த தொடர் விஜய் தொலைக்காட்சியில் மார்ச் 2 திகதி முதல் ஞாயிறு தோறும் காலை 10 மணிக்கு சில பகுதிகள் ஒளிபரப்பானது என்பது குறிப்பிடத்தக்கது.
# மாவீரன் ஹதீம்

## நடிகர்கள்

- ராஜ்பீர் சிங் - ஹதீம்
- பூஜா பநேர்ஜி
- சண்டன் ஆனந்த்
- மதுரா நாயக்
- டோலி Sohi
- ப்ரசீன் சவுகான்
- நௌஷீன் அலி சர்தார்
- சச்சின் தியாகி
- அஞ்சலி அப்ரொல்
- காலித் சித்திக்
- கிஷ்வர் வணிகர்
- அனங் தேசாய்
- அனில் ரஸ்தோகி
- ஜே தக்கர்
# தெற்காசிய மொழிகள்

வின் மொழிக் குடும்பம்]]  
**தெற்கு ஆசிய மொழிகள்** என பல நூறு மொழிகள் உள்ளன. இந்தியாவில் பேசப்படும் தெற்கு ஆசிய மொழிகளில் 74% இந்திய-ஐரோப்பிய மொழிகள், 24% திராவிட மொழிக் குடும்பம், 1.2% ஆசுத்ரோ-ஆசிய மொழிகள் மற்றும் 0.6% திபெத்திய-பர்மிய மொழிகள் ஆகும். இந்தியாவில் 415 மொழிகள் இன்னும் பேச்சு வழக்கில் உண்டு.
# தெற்காசிய மொழிகள்

## இந்தியாவில் பேசப்படும் மொழிகள்

இந்தியாவில் பழைய மொழிகளாக தமிழ் மற்றும் சமஸ்கிருதம் மொழிகள் கருதப்படுகிறது. இந்தியாவில் தமிழ், ஹிந்தி, தெலுங்கு, பெங்காலி மொழிகள் முக்கிய மொழிகளாக இருக்கிறது.
# தெற்காசிய மொழிகள்

## மொழிகள்

1. இந்திய-ஐரோப்பிய மொழிகள்
1. திராவிட மொழிக் குடும்பம்
1. ஆசுத்ரோ-ஆசிய மொழிகள்
1. திபெத்திய-பர்மிய மொழிகள்
# தெற்காசிய மொழிகள்

## மேலும் பார்க்க

- இந்தியாவின் அலுவல் மொழிகள்
- இந்திய மொழிகள்
- பாக்கிஸ்தான் மொழிகள்
- இலங்கையின் மொழிகள்
# அர்த்த கிராந்தி

**அர்த்த கிராந்தி** இந்திய நிதி மற்றும் வரி வசூல் முறையில் பெரும் மாற்றங்களை முன்வைக்கும் ஒரு அரசு சார்பற்ற அமைப்பு ஆகும். ’அர்த்த’-பொருளாதாரம்; ’கிராந்தி’-சீர்திருத்தம் என்று பொருள்படும். எனவே ’அர்த்த கிராந்தி’ என்பது பொருளாதார சீர்திருத்தம் ஆகும்.
# அர்த்த கிராந்தி

## திட்டம்

1. தற்போதுள்ள வரி அமைப்பை முழுவதுமாக விலக்கி கொள்ளுவது.
1. வங்கி மூலமாக ஒவ்வொரு பரிமாற்றமும் குறிப்பிட்ட சதவீத பரிவர்த்தனை வரி எனப்படும் வரியை ஈர்க்கும் பண பரிமாற்றங்களுக்கு வரி விலக்கு இருக்க வேண்டும்.
1. உயர்தர மதிப்புள்ள நாணயத்தை விலக்குதல் (எ.கா. 1000, 500).
1. அரசு ஒரு குறிப்பிட்ட எல்லை (எ.கா. ரூ. 2000) வரை பண பரிமாற்றங்களைக் கட்டுப்படுத்த சட்ட விதிகள் உருவாக்க வேண்டும்.
# அர்த்த கிராந்தி

## வெளியிணைப்புகள்

- அர்த்த கிராந்தி இணையதளம்
# சி-டாட்

**தகவல் தொலைத்தொடர்பு மேம்பாட்டிற்கான மையம்** (*Centre for Development of Telematics*) அல்லது பரவலாக **சி-டாட்** (*C-DOT*) இந்திய அரசுக்கு உரிமையான தொலைத்தொடர்பு தொழில்நுட்ப மேம்பாட்டிற்கான மையமாகும். இது 1984இல் எண்ணிம இணைப்பகங்களை வடிவமைக்கவும் மேம்படுத்தவும் நிறுவப்பட்டது. இது வளர்ச்சியடைந்து நுண்ணறி மென்பொருள் பயன்பாட்டுச் செயலிகளை உருவாக்கி வருகிறது. இதன் அலுவகங்கள் தில்லியிலும் பெங்களூருவிலும் உள்ளன.
# சி-டாட்

## மேற்சான்றுகள்

- Brief History of C-DOT
- C-DOT - How to set crazy goals, reach them and get fired?
# அத்தியூர்

**அத்தியூர்** (ஆங்கிலம்:Athiyur) தமிழ்நாட்டில் தஞ்சாவூர் மாவட்டம் கும்பகோணம் வட்டத்திலுள்ள ஒரு கிராமம் ஆகும். தஞ்சாவூரில் இருந்து 44 கி.மீ. வடக்கே அமைந்துள்ளது. விவசாயம் கிராமத்தில் முக்கிய பணியாக விளங்குகிறது.
# அத்தியூர்

## அமைவிடம்

அத்தியூர் தஞ்சாவூரிலிருந்து வடக்கே 44 கி.மீ. தொலைவில் அமைந்துள்ளது. கும்பகோணத்தில் இருந்து 11 கி. மீ. தொலைவிலும் சென்னையில் இருந்து 284 கி.மீ. தொலைவிலும் அமைந்துள்ளது. ஆணூர், குருகூர், அண்ணா நகர் ஆகியவை இதன் துணைக் கிராமங்கள் ஆகும். உத்தமதாணி (1 கி.மீ.), தேவனாஞ்சேரி (2 கி.மீ.), கல்லூர் (3 கி.மீ.), நீரத்தநல்லூர் (3 கி.மீ.), திருநல்லூர் (3 கிமி) ஆகியவை அருகில் உள்ள கிராமங்கள். அத்தியூர் கிழக்கு நோக்கி திருவிடைமருதூர் வட்டம், தெற்கு நோக்கி கும்பகோணம் தாலுகா, மற்றும் தெற்கு நோக்கி வலங்கைமான் தாலுக்கா, கிழக்கு நோக்கி திருப்பணந்தாள் தாலுகா சூழப்பட்டுள்ளது. அத்தியூர் போக்குவரத்து மூலம் கும்பகோணம் மற்றும் சோழபுரத்துடன் இணைக்கப்பட்டுள்ளது. விவசாயத்திற்கு "மண்ணியாறு" மற்றும் மோட்டார் (பம்புசெட்) மூலம் நீர்ப்பாசனம் பெறுகிறது.
# அத்தியூர்

## மக்கள்தொகை

2001 மக்கள்தொகை கணக்கெடுப்பின்படி, அத்தியூரில் 1150 ஆண்கள் மற்றும் 1124 பெண்கள் 2274 மொத்த மக்கள் தொகை ஆக இருந்தது.எழுத்தறிவு விகிதம் 56,73 ஆக இருந்தது.2011 மக்கள்தொகை கணக்கெடுப்பின்படி,அத்தியூரில் மொத்த மக்கள் தொகை 2630 ஆகும்.பாலின விகிதம் 97.7 ஆகும்.எழுத்தறிவு விகிதம் 2011 மக்கள் தொகை கணக்கெடுப்பின்படி,72.99 ஆக எழுத்தறிவு விகிதம் மற்றும் மக்கள்தொகை அதிகரித்துள்ளது. அத்தியூர் கிராம பஞ்சாயத்து அதிகாரத்துக்கு கீழ் மூன்று கிராமங்கள் உள்ளன அதாவது அத்தியூர், ஆணூர் மற்றும் குருகூர் உள்ளடக்கியுள்ளது. இது கும்பகோணம் சட்டமன்ற தொகுதியில், மயிலாடுதுறை நாடாளுமன்ற தொகுதியில் கீழ் வருகிறது.
# அத்தியூர்

## விவசாயம்

கிராம மக்கள் வருவாய் விவசாயம் சார்ந்து இருக்கிறது.விவசாயத்திற்கு "மண்ணியாறு" மற்றும் மோட்டார் (பம்புசெட்) போன்றவை நீர்ப்பாசனம் வழங்குகிறது. அத்தியூரில் நெல்,கோதுமை, பயிறு வகைகள், எள், நிலக்கடலை சவுக்கு மரம், பழங்கள், மிளகாய், வாழை மரம் மற்றும் கரும்பு பயிரிடப்படுகிறது. மக்காச்சோளம், சோயாபீன்ஸ், துவரம் பருப்பு வகைகள் போன்ற சிறு பயிர்கள் கூட பயிரிடப்படுகிறது. நெல் மூன்று பருவங்களில் பயிரிடப்படுகிறது அதாவது குறுவை, சம்பா மற்றும் தாளடி. உளுந்து, பச்சைப்பயிறு மற்றும் பருத்தி மற்றும் எள் போன்ற பண பயிர்கள் பயிரிடப்படுகிறது.சில மாதங்களுக்கு தரிசு விடப்படுகின்றது.  
நெல் (அரிசி),கொள்ளு,தானியம்,கரும்பு,கோதுமை,எள்,காய்கறிகள்,பருத்தி,சவுக்கு மரம்,பழங்கள்,மிளகாய்,வாழை மரம்,எள்,வேர்க்கடலை,பருப்பு வகைகள், தென்னை மரம் போன்றவை பெரும்பாலும் அறுவடை செய்யப்படுகின்றன.
# அத்தியூர்

## காலநிலை

அத்தியூரில் நவம்பர் முதல் பிப்ரவரி வரையிலான காலத்தில் சூடாக நாட்கள் மற்றும் குளிர் இரவுகளில் முழு ஒரு காலநிலை, அருமையாக இருக்கும். கோடை தொடங்கிய மே மற்றும் ஜூன் இறுதியில் உச்ச கட்டத்தை இருக்கிறது,அது மார்ச் ஆகிறது. சராசரி வெப்பநிலை ஜனவரி மாதம் 81&nbsp;°F (27&nbsp;°C) இருந்து 97 ° மே மாதம் எஃப் (36&nbsp;°C) ஜூன் வரை. கோடை மழை சிதறியுள்ள மற்றும் முதல் பருவ, தென் மேற்கு பருவ மழை ஜூன் மாதம் ஆரம்பித்து செப்டம்பர் வரை தொடர்கிறது. வட கிழக்கு பருவ அக்டோபர் அமைக்கிறது மற்றும் ஜனவரி வரை தொடர்கிறது. தென் மேற்கு பருவ மழை காலத்தில் மழை வட கிழக்கு பருவ மழை மிகவும் குறைவாக இருக்கிறது. வட கிழக்கு பருவ ஏனெனில் கடும் மழை பெரும் கிராம விவசாயத்திற்கு உதவியாக இருக்கும். சராசரி மழை வட கிழக்கு நிலவு வழங்கப்படுகிறது பெரும்பாலும் 37 அங்குல (940 மிமீ), ஆகிறது.
# அத்தியூர்

## கல்வி

ஊராட்சி ஒன்றிய துவக்க பள்ளி அத்தியூர் மற்றும் துணை கிராமங்களுக்கு கல்வி வழங்குகிறது. மேல்நிலை பள்ளி தேவனாஞ்சேரியில் (2 கி.மீ.),
உள்ளது.  
அத்தியூர் கிராம பஞ்சாயத்து அதிகாரத்துக்கு கீழ் மூன்று பள்ளிகள் உள்ளன. ஆனால்,தலைமை அத்தியூர் ஊராட்சி ஒன்றிய துவக்க பள்ளி மற்றும் மற்ற பள்ளிகள் அத்தியூர் பள்ளி கட்டுப்பாட்டிற்குள் உள்ளது .
பள்ளிகள்:
- ஊராட்சி ஒன்றிய துவக்க பள்ளி - அத்தியூர்.
- முகவரி: அத்தியூர், கும்பகோணம், தஞ்சாவூர், தமிழ்நாடு.
- ஊராட்சி ஒன்றிய துவக்க பள்ளி - குருகூர்.
- முகவரி:அத்தியூர், கும்பகோணம், தஞ்சாவூர், தமிழ்நாடு.
- ஊராட்சி ஒன்றிய துவக்க பள்ளி (உதவி) - ஆணூர்
- முகவரி: அத்தியூர், கும்பகோணம், தஞ்சாவூர், தமிழ்நாடு.
- மேல்நிலை பள்ளிகள் தேவனாஞ்சேரி(2 கி.மீ.), சோழபுரம்(3 கி.மீ.) கடிசம்பாடி(4 கி.மீ.) , கும்பகோணம்(11 கி.மீ..) போன்ற இடங்களில் உள்ளன.  
கல்லூரிகள்:
- அன்னை கலை மற்றும் அறிவியல் அன்னை கல்லூரி
- முகவரி: கள்ளபுலியூர் கிராமம் கும்பகோணம் தஞ்சாவூர்.
-
- எஸ்.கே.எஸ்.எஸ் கலை கல்லூரி
- முகவரி: திருப்பனந்தாள் கும்பகோணம் தஞ்சாவூர்.
-
- மாஸ் கலை மற்றும் அறிவியல் கல்லூரி
- முகவரி:கள்ளபுலியூர் கிராமம் கும்பகோணம் தஞ்சாவூர்.
-
- அரசு பொறியியல் கல்லூரி
- முகவரி: கள்ளபுலியூர் கிராமம் கும்பகோணம் தஞ்சாவூர்.
-
- அரசு கல்லூரிகள் மற்றும் தனியார் கல்லூரிகள் & பல்கலைக்கழகம் கும்பகோணத்தில் உள்ளன. .
- மீண்டும் வருகை!
-
# அத்தியூர்

## கோவில்

விநாயகர், சிவன், அம்மன், முனீஸ்வரன், அய்யனார் கோவில்கள் மிகவும் பிரபலமானது. ஒவ்வொரு ஆண்டும் கோவில் திருவிழா நடத்தப்படுகிறது.
# அத்தியூர்

## போக்குவரத்து

கும்பகோணம் ரயில் நிலையம் அத்தியூர் மிக அருகில் உள்ள ரயில் நிலையமாகும். எனினும் தஞ்சாவூர் ரயில் நிலையம் அத்தியூரின் அருகில் உள்ள பெரிய ரயில் நிலையமாகும், 44 கி.மீ. தொலைவில் உள்ளது.கிராம மற்றும் நகர பகுதி போக்குவரத்துக்கான முக்கிய பேருந்து முனையம் கும்பகோணத்தில் உள்ளது. தஞ்சாவூர் மற்றும் திருச்சியில் நவீன விமான நிலையங்கள் உள்ளது.
# வார்ப்புரு:Infobox Former Country/doc

This template provides comparative information for countries which no longer exist.